નવરાત્રી એટલે હર્ષ, ઉલ્લાસ અને માની આરાધનાનો પર્વ. આ પર્વમાં નાની બાળકીઓ અને બાળકથી લઈને મોટા લોકોને પણ ગરબા રમવાની મજા આવે છે. પરંતુ આજે આપણા ગરબા મોટા પાર્ટી પ્લોટમાં ફેરવાઈ ગયા છે. જેમાં મોટા લોકો જ ગરબા રમતા વધુ નજરે ચડે છે. પરંતુ આજે પણ ઘણા ગામોમાં શેરી ગરબાનુ પણ આયોજન કરવામાં આવે છે. જેમાં નાના બાળકો અને બાલીકાઓ ગરબાનો આનંદ માણી શકે. અમે વાત કરી રહ્યા છીએ રાજપીપળામાં થતા બાળ શક્તિ ગરબાની. આ ગરબામાં ગામના 3 વર્ષથી 10 વર્ષ સુધીના બાળકોએ ભાગ લીધો હતો.